stanford-oval/wikipedia huggingface dataset:
מורטל קומבט 11

מורטל קומבט 11 (באנגלית: Mortal Kombat 11) הוא משחק וידאו מסוגת משחקי לחימה, שפותח על ידי NetherRealm Studios והופץ על ידי האחים וורנר אינטרקטיב אנטרטיימנט (אנ') ב-23 באפריל 2019 למחשב האישי ולקונסולות המשחקים Xbox One, פלייסטיישן 4 ונינטנדו סוויץ', ב-19 בנובמבר 2019 לשירות ההזרמה Stadia וב-17 בנובמבר 2020 לקונסולות המשחקים Xbox Series X ופלייסטיישן 5. זהו המשחק ה-11 בסדרת המשחקים הראשיים של מורטל קומבט אשר לא כוללת בתוכה את שלושת משחקי הספין אוף.
לפי אד בון, אחד המפתחים הראשיים של המשחק ואחד משני היוצרים של המשחק הראשון בסדרת מורטל קומבט שיצא בשנת 1992, מהשקת המשחק עד אוקטובר 2020 נמכרו למעלה מ-8 מיליון עותקים של המשחק.
המשחק זכה לביקורות חיוביות על המשחקיות, הגרפיקה והסיפור. למשחק יצאה חבילת הרחבה בשם "מורטל קומבט 11 אחרית דבר" ("Mortal Kombat 11 Aftermath") ב-26 במאי 2020. הרחבה זאת כללה תוספת לסיפור, 3 דמויות חדשות ועוד דברים כגון זירות חדשות ומהלכי סיום שמכונים "Friendships" אך אלו התווספו חינמית גם לכל מי שלא קנה את ההרחבה בניגוד להרחבת הסיפור ו-3 הדמויות החדשות עליהן צריך לשלם. גרסה נוספת של המשחק אשר נקראת "מורטל קומבט 11: אולטימטיבי" ("Mortal Kombat 11 Ultimate") יצאה ב-17 בנובמבר 2020 אשר כוללת את המשחק עצמו וכלל ההרחבות והתוכן להורדה שיצא לאור, בנוסף לשלוש דמויות חדשות.
בשל האלימות הרבה במשחק, מורטל קומבט 11 נאסר למכירה באוקראינה, אינדונזיה, הרפובליקה העממית של סין, ויפן.
משחקיות

בדומה לשני המשחקים הקודמים בסדרה, מורטל קומבט 11 הוא משחק לחימה דו-ממדי, אולם הדמויות בו מעוצבות בגרפיקת תלת-ממד. משחקים מהסוג הזה נקראים גם משחקי תלת-ממד מדומה (אנ'). במשחק זה כמו בשאר המשחקים בסדרה כל דמות היא ייחודית ויש לה מהלכים מיוחדים שייחודים רק לה. אם השחקן מנצח הוא יכול לסיים את יריבו במספר דרכים כאשר במשחק הזה יש לשחקן שמנצח אפשרות לבחור באחד ממהלכי הסיום הבאים: פטליטי (Fatality), ברוטליטי (Brutality) או מהלך ידידות (Friendship) כאשר לכל דמות במשחק יש שני מהלכי פטליטי שונים ולפחות שש מהלכי ברוטליטי שונים שייחודיים רק לה. המכניקה במשחק שונה מהמכניקה של כל שאר המשחקים בסדרה והיא כוללת שני סוגי מהלכים שלא היו קיימים במשחקים הקודמים בסדרה: הסוג הראשון של המהלכים שנוספו במשחק הוא מהלכי ה-Krushing Blows לכל דמות יש את ה-Krushing Blows שייחודיים רק לה. כדי להשתמש במהלך מהסוג הזה השחקן צריך למלא דרישות מסוימות כאשר הוא מבצע מהלך מסוים לדוגמה: לבצע את אותו מהלך מספר פעמים, לפגוע ביריבו ממרחק מסוים עם המהלך, או לבצע את המהלך כמה פעמים ברצף בדומה למרבית מהלכי הברוטליטי במשחקים הקודמים. חלק מהמהלכים האלה דורשים מהשחקן לעמוד ביותר מתנאי אחד. הסוג השני של מהלכים שנוספו במשחק הזה הוא מהלכי ה-Fatal Blows לכל דמות במשחק יש מהלך Fatal Blow ייחודי. בדומה למהלכי ה-X-ray שהוצגו במשחק הקודם בסדרה, מורטל קומבט X גם מהלכי ה-Fatal Blows מורידים לשחקן היריב כמות גדולה של נקודות חיים אבל בניגוד אליהם השחקן יכול להשתמש ב-Fatal Blow רק כאשר מד החיים שלו יורד מתחת ל-30%. אפשר להשתמש במהלך רק פעם אחת בכל משחק, אם המהלך מחטיא את היריב או שהיריב הצליח להתגונן מהמהלך אפשר לנסות לבצע אותו שנית, אולם רק לאחר מספר שניות. במשחק הזה גם חזרה האפשרות לבצע Mercy (רחמים) השחקן שנצח במשחק יכול להשתמש ב-Mercy בסיום המשחק רק אם הוא לא ביצע עדיין אף מהלך סיום אחר, לאחר שהשחקן המנצח השתמש ב-Mercy היריב שלו משתקם ומקבל כמות קטנה של נקודות חיים.
משחקיות > מצבי משחק > הקריפט

הקריפט הוא מצב משחק שבו השחקן שולט בדמות של לוחם שמסייר באי העתיק של שאנג טסונג, באי השחקן יכול למצוא פריטים כגון הפטיש של שאו קאן, הצלצל של סקורפיון ועוד.
בקריפט יש תיבות אותן השחקן יכול לפתוח באמצעות מטבעות שאפשר להרוויח בקרבות נגד שחקנים או במגדלים.
בנוסף ניתן למצוא בקריפט רמזים לגורלן של דמויות אשר לא הופיעו במורטל קומבט 11 מסיבות לא ידועות. לדוגמה ניתן למצוא את גופותיהם של ארמק, קנשי, ואת השלד של גורו על הכס שלו מתחת לאדמת האי. עם זאת, אושר[דרושה הבהרה] כי אירועי הקריפט אינם למעשה קאנוניים. אך בכל זאת ניתן לראות בסיפור את גופתו של גורו על הכס שלו באי של שאנג טסונג מה שאומר שגורו אכן מת[דרוש מקור].
משחקיות > מצבי משחק > המגדלים

המגדלים הם מצב משחק שבו השחקן נלחם נגד יריב ממוחשב. במשחק קיימים שני סוגים של מגדלים: המגדלים הקלאסיים בהם השחקן בוחר דמות שאיתה הוא נלחם בכמה דמויות עד שהוא מגיע לקרוניקה, אם השחקן מנצח את קרוניקה הוא יפתח את הסיום של הדמות שבו אפשר לראות מה היה קורה אם אותה הדמות שהשחקן השתמש בה הייתה הופכת לשומרת הזמן ומה היא הייתה עושה עם זה.
הסוג השני של המגדלים שקיימים במשחק הם מגדלי הזמן. במצב המשחק הזה קיימים כמה איים שעליהם יש מספר שמגדלים כאשר בכל מגדל יש מספר מסוים של אויבים אותם השחקן צריך להביס עם הדמות שבחר כדי להשיג סקינים חדשים, ציוד ומהלכי סיום חדשים. במצב המשחק הזה כל אי מתחלף לאחר מספר מסיום של שעות שנע בין שעה אחת ל-48 שעות.
משחקיות > מצבי משחק > Story Mode

ב-Story Mode (מצב סיפור) הוא מצב המשחק שמכיל את סיפור המשחק, הסיפור שבא עם המשחק הבסיסי והסיפור של חבילת ההרחבה Aftermath מכילים בתוכם Cutscene (אנ') וקרבות נגד יריבים ממוחשבים. במצב המשחק הזה בכל חלק השחקן צריך לשחק בדמות הספציפית שהחלק שאליו הגיע מתמקד בה. כל חלק מתמקד בדמות אחרת בסיפור אולם ישנם מספר חלקים בסיפור שמתמקדים בשתי דמויות שונות, לדוגמה החלק הרביעי שמתמקד בהאנזו הסאשי (סקורפיון) ובסאב זירו. בכל חלק מהסוג הזה השחקן צריך לבחור בכל קרב באיזו אחת מהדמויות הוא רוצה לשחק. השחקן חייב להצליח לנצח בקרבות כדי לצפות בסצנות שבאות אחריהם.
עלילה > דמויות

סגל הדמויות במשחק מכיל כ-37 דמויות שונות. מתוך הדמויות שקיימות במשחק 25 הן דמויות שמגיעות עם גרסת הבסיס (2 מתוכן נעולות וצריך לפתוח אותן) ו-12 דמויות הן דמויות DLC (אנ') (דמויות שצריך לרכוש בנפרד מהמשחק הבסיסי; 5 מתוכן הן דמויות "אורחות" שאינן שייכות לזיכיון מורטל קומבט).
| דמויות שמגיעות עם משחק הבסיס | Kombat Pack 1 | Aftermath | Kombat Pack 2 |
| --- | --- | --- | --- |
|  באראקה  קאסי קייג'  סטריון  ד'בורה  ארון בלאק  פרוסט  ג'ראס  ג'קי בריגס  ג'ייד  ג'אקס  ג'וני קייג'  קאבאל  קיינו  קיטאנה  קולקטור  קוטאל קאהן  קונג לאו  ליו קאנג  נוב סאיבוט  ריידן  סקורפיון  שאו קאהן  סקרלט  סוניה בלייד  סאב זירו  |  הג'וקר  המחסל  נייטוולף  סינדל  ספון  שאנג טסונג |  פוג'ין  רובוקופ  שיווה |  מיילינה  ריין  ג'ון רמבו |
עלילה > דמויות > עיצוב הדמויות

במשחק זה בשונה מהקודמים לא ניתן לעצב כל דמות, לשנות לה את הביגוד ואת הציוד שלה.
על מנת לפתוח פריטים כאלו צריך לפתוח תיבות בקריפט או להשלים מגדלים.
בנוסף יש סקינים וציוד אותם ניתן להשיג רק מליגת הלחימה (kombat league), מצב משחק תחרותי שבו קיימות 9 ליגות שונות. הליגה מתקימת אחת לחודש ובה שחקנים מכל העולם מתחרים על מנת לקבל נקודות. כל ליגה דורשת מספר מסוים של נקודות אותן השחקן יכול להשיג על ידי ניצחון בסדרת משחקים נגד שחקן אחר. השחקן הראשון שמנצח בשני משחקים מנצח בסט ומקבל נקודות.
בגרסת ה-Ultimate של המשחק ניתן לבחור סקינים מהסרט הראשון לסוניה, ג'וני קייג', ריידן ושאנג טסונג. הם גם מדובבים על ידי השחקנים המקוריים מהסרט.
פיתוח

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ביקורת

| ציונים> ציונים כללים.אתר | ציונים> ציונים כללים.ציון |
| --- | --- |
Metacritic: 82/100 (PS4)   86/100 (XONE)   82/100 (PC)   78/100 (NS)  87/100 (PS5)  88/100 (XBSX)
ציוני סקירה
אתר: ציון
Destructoid: 7/10
Metro(אנ'): 8/10
GameSpot: 9/10
GamesRadar+: 
Jeuxvideo.com: 18/20
IGN: 9/10
PC Gamer (ארצות הברית): 85/100
PC World: 
Push Square:
ביקורת > פרסים ומועמדויות

| שנה | פרס | קטגוריה | תוצאה | מקור |
| --- | --- | --- | --- | --- |
| 2019 | טקס פרסי הג'ויסטיק המוזהב (אנ') | המשחק עם הסיפור הטוב ביותר | מועמדות |  |
| 2019 | טקס פרסי הג'ויסטיק המוזהב (אנ') | המשחק עם המולטיפלייר הטוב ביותר | מועמדות |  |
| 2019 | The Game Awards 2019 (אנ') | משחק הלחימה הטוב ביותר | מועמדות |  |
| 2019 |  Steam Awards 2019 (אנ') | המשחק הטוב ביותר בו אתה גרוע | זכייה |  |
| 2020 | טקס פרסי D.I.C.E. השנתיים ה-23 (אנ') | הישג יוצא מן הכלל בהלחנת מוזיקה מקורית | מועמדות |  |
| 2020 | טקס פרסי D.I.C.E. השנתיים ה-23 (אנ') | הישג יוצא מן הכלל בעיצוב שמע | מועמדות |  |
| 2020 | טקס פרסי D.I.C.E. השנתיים ה-23 (אנ') | משחק הלחימה של השנה | זכייה |  |
| 2020 | פרסי SXSW Gaming (אנ') | האנימציה המצטיינת | מועמדות |  |
| 2020 | פרסי SXSW Gaming (אנ') | מצטיין המולטיפלייר | מועמדות |  |
| 2020 | פרסי SXSW Gaming (אנ') | מצטיין האפקטים המיוחדים | מועמדות |  |
| 2020 | The Game Awards 2020 (אנ') | משחק הלחימה הטוב ביותר | זכייה |  |
גבריאל באסו

| --- | --- |
אין תמונה חופשית
 לידה:  11 בדצמבר 1994 (בן 30) סנט לואיס, ארצות הברית 
 מדינה:  ארצות הברית 
 תקופת הפעילות:  מ-2007 
 http://www.bassoentertainment.com/gabriel-basso/
 פרופיל ב-IMDb
 
לואיס גבריאל באסו השלישי (באנגלית: Louis Gabriel Basso III; נולד ב-11 בדצמבר 1994) הוא שחקן קולנוע וטלוויזיה אמריקאי.
ביוגרפיה

באסו נולד בסנט לואיס, מיזורי, בנם של מרסי ולואי ג'יי באסו ג'וניור הוא קיבל חינוך ביתי יחד עם שתי אחיותיו, השחקניות אלכסנדרה ואנליז באסו. באסו רצה בהתחלה להיות שחקן כדורגל מקצועני לפני שמצא את ייעודו במשחק.
קריירה

באסו שיחק בתפקידים קטנים בשני סרטים עלילתיים בתחילת 2007, בזמן שהתגורר בסנט לואיס: "הכירו את ביל", בכיכובו של ארון אקהרט ו-"Alice Upside Down", בכיכובה של אליסון סטונר הוא מצא סוכנות שתייצג אותו לאחר שעבר ללוס אנג'לס עם אחיותיו ואמו. בשבוע הראשון שלו שם, והשיג תפקיד ראשי בסדרת האינטרנט של Dailymotion Kids.
לבאסו היו כמה תפקידי אורח בטלוויזיה בסדרות פופולריות בהן "ICarly" של ניקלודיאון ו"מקום טוב באמצע" של ABC. מ-2010 עד 2013, הוא שיחק בתפקיד חוזר בסדרה הקומית "מזל סרטן", בגילום תפקיד אדם ג'מיסון, בנה של הדמות הראשית בגילומה של לורה ליני. לאחר מכן הוא כיכב בתפקיד האל מיטשל בסרט העצמאי "Alabama Moon" משנת 2009, בכיכובם של ג'ון גודמן וקלינט הווארד, בבימויו של טים מקנליס, ומבוסס על הרומן רב המכר מאת ווט קי.
בשנת 2011 הופיע באסו בסרט ההרפתקאות המדע הבדיוני "סופר 8". בשנת 2013 הופיע בדרמה הקומית של ג'ורדן ווגט-רוברטס "מלכי הקיץ", שהוצגה בבכורה בפסטיבל סאנדנס ב-2013. בשנת 2015 הופיע בקומדיית האקשן של קייל ניומן, משימה סוף, עם היילי סטיינפלד ודאב קמרון. בספטמבר 2014, הוא הצטרף לצוות השחקנים של סרט הביכורים של מג ראיין "איתקה", יחד עם טום הנקס. באסו הופיע גם בסרט הדרמה "כל האמת" משנת 2016, בבימויה של קורטני האנט ובכיכובם של קיאנו ריבס ורנה זלווגר. בשנת 2020, הוא שיחק בתפקיד הסופר ג'יי. די. ואנס בעיבוד הקולנועי של נטפליקס, "יומני האפלצ'ים".
בספטמבר 2021, באסו צורף לצוות השחקנים של סרט האקשן-מתח של נטפליקס "Trigger Warning" בבימויו של מולי סוריה. בנובמבר 2021, הוא לוהק לתפקיד ראשי בסדרה של נטפליקס, מותחן הקונספירציה הפוליטית "סוכן הלילה" בה מככב יחד עם לוסיאני ביוקנן.
בשנת 2024 שיחק בחלק הראשון של טרילוגיית הסרטים, "הזרים".
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2007 | הכירו את ביל | ילד חולה סרטן | ללא קרדיט |
| 2007 | Alice Upside Down | חבר לכיתה / חבר מועדון תיאטרון | ללא קרדיט |
| 2009 | Alabama Moon | האל מיטשל |  |
| 2011 | סופר 8 | מרטין |  |
| 2013 | מלכי הקיץ | פטריק קינן |  |
| 2014 | The Hive | אדם גולדשטיין |  |
| 2015 | משימה סוף | גוץ' |  |
| 2015 | איתקה | טובי ג'ורג' |  |
| 2015 | Anatomy of the Tide | קייל ווטרמן |  |
| 2016 | American Wrestler: The Wizard | ג'ימי פטרסן |  |
| 2016 | האמת כולה | מייק לאסיטר |  |
| 2020 | יומני האפלצ'ים | ג'יי. די. ואנס |  |
| 2024 | מושבע מספר 2 | ג'יימס מייקל סיית' |  |
| 2024 | אזהרת טריגר (אנ') | מייק |  |
| 2024 | הזרים – חלק 1 (אנ') |  |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2009 | ICarly | פייק פרדי | פרק אחד |
| 2009 | איסטוויק | אליוט | פרק אחד |
| 2010 | מקום טוב באמצע | רודני גלוסנר | פרק אחד |
| 2010 | Scared Shrekless | נער מס' 1 (קול) |  |
| 2010–2013 | מזל סרטן | אדם ג'מיסון | 40 פרקים |
| 2011 | שעה מכושפת | טדי | פרק אחד |
| 2012 | Perception | בילי מיטשל | פרק אחד |
| 2014 | The Red Road | בריאן רוג'רס | פרק אחד |
| 2023 | סוכן הלילה | פיטר סאתרלנד | תפקיד ראשי |
פילמוגרפיה > אינטרנט

| שנה | כותרת | תפקיד | הערות |
| --- | --- | --- | --- |
| 2008–2009 | Ghost Town | מארלי | 10 פרקים |
| 2012 | סילברווד | ג'סי | פרק: "Sleepover" |
הערות שוליים

↑  "Gabriel Basso Biography". TV Guide. נבדק ב-15 ביוני 2015. {{cite web}}:  (עזרה)
↑  "Obituary Details - Louis G. Basso, Jr". McCabe Funeral Home. נבדק ב-15 ביוני 2015. {{cite web}}:  (עזרה)
↑  Zawadzki, Clementine (4 במרץ 2015). "Gabriel Basso: In the new issue, the Kings of Summer star tells us why coming of age is about way more than being allowed to drink". Hero. נבדק ב-17 בפברואר 2019. {{cite journal}}:  (עזרה)
↑  Williams, Joe (9 ביוני 2011). "Teen actor Gabriel Basso braces for impact". St. Louis Post-Dispatch. אורכב מ-המקור ב-21 באוגוסט 2014. נבדק ב-17 בפברואר 2019. {{cite news}}:  (עזרה)
↑  "'Ghost' on the Coast – Filming a Kid's Show Pilot". Newsbank. 2 בנובמבר 2007. p. B1. נבדק ב-15 באוגוסט 2010. {{cite web}}:  (עזרה)
↑  Hustvedt, Marc (24 בפברואר 2009). "Ghost Town Finds Home With Dailymotion Kids". Tubefilter News. אורכב מ-המקור ב-28 בפברואר 2009. נבדק ב-31 במרץ 2009. {{cite web}}:  (עזרה)
↑  "The Kings Of Summer". Sundance.org. אורכב מ-המקור ב-10 במאי 2013. נבדק ב-8 במאי 2013. {{cite web}}:  (עזרה)
↑  Sneider, Jeff (22 באוקטובר 2013). "'Kings of Summer' Star Gabriel Basso Joins Hailee Steinfeld in 'Barely Lethal'". TheWrap. נבדק ב-17 בפברואר 2019. {{cite web}}:  (עזרה)
↑  Sneider, Jeff (18 בספטמבר 2014). "'Super 8's' Gabriel Basso Joins Tom Hanks in Meg Ryan's Directorial Debut 'Ithaca'". TheWrap. נבדק ב-17 בפברואר 2019. {{cite web}}:  (עזרה)
↑  "Toby Kebbell Joining 'Fantastic Four'; Archie Panjabi Set For 'San Andreas'; Gabriel Basso Stars In 'The Whole Truth'". Deadline Hollywood. Penske Business Media. 1 באפריל 2014. נבדק ב-17 בפברואר 2019. {{cite web}}:  (עזרה)
↑  Cordero, Rosy (2 בספטמבר 2021). "'Trigger Warning': Netflix Rounds Out Cast With Anthony Michael Hall, Mark Webber, More". Deadline Hollywood. {{cite web}}:  (עזרה)
↑  Petski, Denise (22 בנובמבר 2021). "'The Night Agent': Gabriel Basso & Luciane Buchanan To Star In Netflix Political Thriller Series". Deadline Hollywood. {{cite web}}:  (עזרה)
↑  'The Strangers: Chapter 1' trailer recreates scariest moments from original film, EW.com (באנגלית)
↑  Petski, Denise (12 באפריל 2019). "Gabriel Basso Set As Lead Of 'Hillbilly Elegy' Opposite Amy Adams, Glenn Close". Deadline Hollywood. נבדק ב-13 באפריל 2019. {{cite web}}:  (עזרה)
↑  שמוליק דובדבני, לא ברור למה החביאו את סרטו האחרון של קלינט איסטווד. הוא פשוט מצוין, באתר ynet, 23 בדצמבר 2024
| --- | --- |
בקרת זהויות :  BNE: XX5058968  GND: 1013738055  ISNI: 0000 0001 2036 4627  LCCN: no2011091716  NTA: 377313726  SUDOC: 172461170  VIAF: 169840235   WorldCat (עם VIAF): 169840235
חיים אלוש

| --- | --- |

 לידה:  1957 (בן 68 בערך) באר שבע
 מדינה:  ישראל 
 ידוע בשל:  מייסד האתר משוב ניוז והעיתונים "משוב חקלאות" ו"גנים ירוקים". מייסד ועידת ישראל לכלכלה ירוקה, ועידת ישראל לחקלאות, תערוכת קלינטק ותערוכת אגרומשוב.
 עיסוק:  מנכ"ל חברת "משוב גרופ"
 בת זוג:  פנינה אלוש
 מספר צאצאים:  3
 
חיים אלוש (נולד ב-1957) הוא המנכ"ל ומייסדה של חברת "משוב גרופ", העוסקת בכלכלה ירוקה, ומייסד האתר משוב ניוז והעיתונים "משוב חקלאות" ו"גנים ירוקים". מייסד ועידת ישראל לכלכלה ירוקה, ועידת ישראל לחקלאות, תערוכת קלינטק ותערוכת אגרומשוב.
ביוגרפיה

אלוש נולד בבאר שבע להורים יוצאי תוניס. את אהבתו הגדולה לחקלאות ספג בחופשות הקיץ במושב עזריקם שם גרה דודתו עת סייע בעבודות החקלאות. לאחר לימודי התיכון ועד לשירותו הצבאי עבד אלוש במכון לחקר הנגב, במסגרת עבודתו סייע לפרופסור דב פסטרנק במחקר לפיתוח חקלאות במים מליחים. את שירותו הצבאי החל בקורס מ"כים חי"ר בבית אל. לאחר הקורס הדריך במשך שנה טירונים ובהמשך הדריך את תחום החי"ר לחניכי קורס טיס בבית הספר לטיסה של חיל האוויר. לאחר שחרורו מהצבא בשנת 1979, שימש ככתב העיתון "מעריב" בנגב.
ביוגרפיה > קרירה מקצועית-עסקית

אלוש החל את דרכו בעיתונות המקומית בדרום הארץ ככתב ספורט ומנהל בין השנים 1987–1981. בספטמבר 1987 ייסד את הירחון משוב חקלאות, ומינה לתפקיד העורך את עמיר רפפורט שהיה אז בן 17. העיתון עסק בתחילה בחקלאות בנגב, ובניגוד לעיתונים החקלאיים באותה תקופה התפרסמו בו גם סיפורים אישיים רבים. לאחר כשנה הפך את העיתון לירחון ארצי.
בראשית 1991 ייסד את חברת "משוב גרופ", המנהלת את אתר חדשות החקלאות והכלכלה הירוקה משוב ניוז. ״משוב גרופ״ מקיימת מדי שנה ועידות ותערוכות בינלאומיות בישראל. בשנת 1992 ייסד את העיתון "גנים ירוקים", שמכוון לאנשי מקצוע בענף הגינון ופיתוח הנוף,
אלוש מנהל קבוצת חקלאות בפייסבוק המונה 12 אלף חברים.
ביוגרפיה > קרירה מקצועית-עסקית > ועידות וכנסים

בשנת 2010 יסד את ועידת ישראל לחקלאות השנתית עם התאחדות חקלאי ישראל ומו"פ צפון. הוועידה הראשונה התקיימה בכפר בלום. בעשור האחרון ועידת ישראל לחקלאות מתקיימת במתכונת של יומיים בירושלים ובמעלה החמישה.
בשנת 2014 יסד את ועידת ישראל לגינון ופיתוח הנוף.
בשנת 2024 יסד את ועידת ישראל לכלכלה ירוקה.
ביוגרפיה > קרירה מקצועית-עסקית > תערוכות מקצועיות

בשנת 1991 התקיימה לראשונה תערוכת החקלאות אגרומשוב בקיבוץ גלאון בשטחי החקלאות של הקיבוץ. הייתה זו התערוכה הראשונה לחקלאות וטכנולוגיה שהתקיימה בשטח חקלאי בקיבוץ.[דרוש מקור] בהמשך נערכה התערוכה בתל יצחק ובגעש, ובשנת 1998 עברה לגני התערוכה בתל אביב.
בשנת 1997 ייסד את תערוכת אקווה ישראל העוסקת בתחום פתרונות המים המתקדמים. ב-2008 הורחבו תחומי התערוכה גם לאנרגיה מתחדשת, מיחזור, בנייה ירוקה, תחבורה ירוקה והתייעלות אנרגטית, והיא נקראת מאז "תערוכת קלינטק".
ביוגרפיה > חייו האישים

אלוש נשוי לפנינה ואב לשלוש בנות.
The Dark Pictures Anthology: The Devil in Me

| --- | --- |

כרזת המשחק
 כללי
 תאריך הוצאה:  18 בנובמבר 2022
 סוגה:  נרטיב אינטראקטיבי הישרדות אימה
 פיתוח:  Supermassive Games (אנ')
 הוצאה לאור:  Bandai Namco Entertainment (אנ')
 ארץ מקור:  ארצות הברית
 שפות:  אנגלית, גרמנית, רוסית, צרפתית, איטלקית, ספרדית 
 סדרה:  The Dark Pictures Anthology (אנ')
 דרישות תוכנה
 מנוע משחק:  Unreal Engine 4 (אנ')
 מצבי משחק:  משחק וידאו למשתתף יחיד 
 פלטפורמות:  פלייסטיישן 4 פלייסטיישן 5 Xbox One Xbox Series X/S המחשב האישי
 המשחק הקודם:  The Dark Pictures Anthology: House of Ashes
 המשחק הבא:  The Dark Pictures Anthology: Directive 8020 (אנ')
 דרישות מערכת
 בקרים:  מקלדת מחשב עכבר ג'ויסטיק
 
 אתר רשמי
 
The Dark Pictures Anthology: The Devil in Me (בתרגום חופשי לעברית: אנתולוגיית התמונות האפלות: השטן בתוכי) הוא משחק וידאו מסוגת נרטיב אינטראקטיבי והישרדות אימה משנת 2022. המשחק פותח על ידי Supermassive Games (אנ') והופץ על ידי Bandai Namco Entertainment (אנ') והוא מהווה את החלק האחרון בסדרה הראשונה של "The Dark Pictures Anthology (אנ')". המשחק הוא משחק בעל עלילה אינטראקטיבית בו השחקן קובע את המשך העלילה ואת סופה: השחקן יכול לפתח את מערכות היחסים בין הדמויות השונות ואפילו להוביל למותן של חלק. עלילת המשחק עוקבת אחר צוות צילום המעוניין ליצור פרק על ה.ה.הולמס במסגרת תוכניתם שעוסקת בפשע אמיתי ובעקבות כך, הם מוזמנים להתארח על אי בו נמצא העתק כמעט מדויק של "טירת הרציחות" של הולמס, שם הם מעוניינים לצלם פרק לתוכנית שלהם. זמן מה לאחר הגעתם, צוות הצילום נאלץ להילחם על חייו מפני מלכודות שנמצאות על האי ומפני רוצח שמנסה לצוד אותם. השחקנית האמריקאית ג'סי באקלי מגלמת בדיבוב ולכידת תנועה את הדמות הראשית במשחק והמלחין ג'ייסון גרייב (אנ'), שידוע בשיתוף הפעולה שלו עם Supermassive, חזר להלחנת הפסקול עבור משחק זה.
בדומה לקודמיו, המשחק מכיל מספר מכניקות, לדוגמת "אירועים מהירי מועד" (QTA (אנ')) וכן "תמונות" שאספתן מציגה לשחקנים עתיד אפשרי שיכול לקרות לדמות ספציפית בהתאם לבחירתם. בנוסף לאלו, המשחק מציג מספר מכניקות חדשות כגון מערכת שמירת חפצים עבור הדמויות, חידות חדשות ותנועות חדשות כגון ריצה, קפיצה וטיפוס. עלילת המשחק שואבת השראה רבה מפועלו של הולמס וכן מטירת הרצח שלו. בנוסף להשראה זו, המשחק שאב השראה מסרטי סלאשר שונים כגון פסיכו, הניצוץ, המסור, ליל המסכות ויום שישי ה-13.
המשחק הופץ לקונסולות הפלייסטיישן 4, פלייסטיישן 5, Xbox One ו-Xbox Series X/S ב-18 בנובמבר 2022 וזכה לביקורות מעורבות. בסוף המשחק, הוצג קדימון למשחק הבא בסדרה: "Directive 8020 (אנ')".
שם המשחק מבוסס על ציטוט שהולמס אמר במהלך משפט שנערך לו לאחר שנעצר:
אני נולדתי עם השטן בתוכי. לא יכולתי להתנגד לדחף שלי לרצוח בדיוק כמו שמשורר לא יכול להתנגד לדחף לשיר. נולדתי עם "משהו רע" שעמד ליד מיטתי בשעה שבאתי לעולם והוא מלווה אותי עד היום
המקור באנגלית
I was born with the devil in me. I could not help the fact that I was a murderer, no more than the poet can help the inspiration to sing—I was born with the “Evil One” standing as my sponsor beside the bed where I was ushered into the world, and he has been with me since.
משחקיות

המשחק הוא משחק בעל מאפיינים של נרטיב אינטראקטיבי והישרדות אימה, וכן בעל מאפיינים של סרטי סלאשר. המשחק פותח על מנוע Unreal Engine 4 (אנ') ומשוחק מנקודת מבט של גוף שלישי (השחקנים עוקבים אחר הדמויות מעבר לגבן), ועלילתו מתקיימת על אי בו נמצא העתק של "טירת הרציחות" של ה.ה. הולמס. השחקנים שולטים בחמש דמויות ראשיות שהן חלק מצוות צילום שמעוניין לצלם פרק סיום עונה עבור התכנית שלהם שיתרכז ברוצח הסדרתי האמריקאי ה. ה. הולמס. צוות הצילום מקבל הזמנה מאדם בשם "מר דו'מט", שבבעלותו אי ועליו העתק כמעט מדויק של "טירת הרציחות" של הולמס והוא מאפשר לצוות לצלם את הפרק שלהם שם. המשחק מציג מערכות חדשות שלא התקיימו במשחקים הקודמים בסדרה כדוגמת מערכת לאחסון חפצים, חידות חדשות, ותנועות חדשות עבור הדמויות כגון ריצה, קפיצה וטיפוס. מערכת שמירת החפצים במשחק משמשת להגנה וכן לאיסוף חפצים אותם הדמויות מוצאות בעולם המשחק. אלמנט שחזר מהמשחקים הקודמים הוא התמונות, אותן השחקנים יכולים לאסוף. תמונות בעלות מסגרת שחורה מסמלות מוות ודאי לדמות, בעוד תמונות בעלות מסגרת לבנה מסמלות מצב מסוכן שיכול לגרום למות אחת הדמויות. כל תמונה מאפשרת לשחקן לשנות את בחירתו מכיוון שהתמונות מציגות אירועים מהעתיד אותם השחקן יכול לנסות לשנות.
העלילה דורשת מהשחקנים לבחור בחירות מסוימות שמקדמות את העלילה, אך יכולות גם להוביל למות חלק מהדמויות או אפילו כולן. כשאפשרות הבחירה מוצגת, היא מוגבלת בזמן ובה השחקן יכול לבחור להשתמש במשפט או פעולה מסוימים כדי להתקדם. השחקנים יכולים גם לתת לזמן הבחירה להסתיים מבלי שהם נקטו בשום פעולה. במהלך שלב הבחירה, הבחירות מוצגות באמצעות אייקונים של "לב" ו-"מוח" (לבחור מהרגש או מהשכל), בכך השחקנים יכולים לנקוט בבחירות שמאפיינות את הדמות אותה הם מגלמים באותו התרחיש.
כדי לעקוב אחר הבחירות שהשחקן ביצע, המשחק מציג מערכת בשם "מיסבים" (באנגלית: bearings) ובה נמצאות כל הבחירות שהשחקנים ביצעו בהתאם לדמויות השונות וכן ההשלכות של אותן הבחירות. רגעים מסוימים במשחק מוציאים את השחקן מהעלילה הכללית ומפגישה אותו עם דמות בשם "האוצר" (פיפ טורנס), דמות חוזרת בסדרה שבתורה, מתייחסת לשחקנים באופן ישיר ומשקפת להם את הבחירות שעשו עד כה וכן נותנת להם רמזים לגבי המשך העלילה. הישרדות כל הדמויות תלויה בבחירות אלו, אך המשחק ימשיך גם אם אחת הדמויות תמות והעלילה תשתנה בהתאם.
תקציר > פרולוג

פרולוג המשחק מתרחש בשיקגו, שם הולמס מפעיל את המלון בו מתארחים מבקרי "תערוכת קולומביה" בו הוא התקין מלכודות שונות עבור האורחים. בניית המלון החלה בשנת 1887 והושלמה בשנת 1892. לאחר שהולמס נתפס על ידי הרשויות, הוא מתוודה על רציחותיו ומצהיר שהוא לא שולט בדחף לרצוח (ראו ציטוט בתחילת הערך). המשחק מציג את סיפורו של הולמס בצורה מוקצנת, כאשר במציאות, אורחיו של הולמס לא היו אנשים זרים, אלא אנשים שהוא התיידד איתם וכן שתי הקומות הראשונות במלון שימשו למסחר (הקומה השלישית הכילה חדרי אירוח).
הפרולוג מתרחש במהלך תערוכת קולומביה ובו זוג בשם ג'ף ומרי וויטמן מגיע למלון כדי לחגוג את ירח הדבש שלהם. זמן מה לאחר קבלת המפתחות, הזוג נרצח באכזריות על ידי הולמס בעזרת המלכודות שהוא התקין בבית המלון.
תקציר > דמויות

הדמויות הניתנות למשחק כוללות את קייט ווילדר (ג'סי באקלי), עיתונאית חוקרת והמנחה של תוכנית הטלוויזיה "אדריכל הרצח", במאי התכנית והבעלים של חברת ההפקות צ'ארלס לוני (פול קיי (אנ')) וכן שאר הצוות: מארק נסטור (פאהינטי באלוגן), בן זוגה לשעבר של קייט והצלם הראשי, טכנאית תאורה בשם ג'יימי טירגן (גלוריה אוביאניו) וטכנאית קול צעירה בשם ארין קינן (ניקי פאטל (אנ')).